በከተማው የኢንቨስትመንት አማራጮች ለማስፋት እየተሰራ መሆኑ ተገለፀ
በከተማው የኢንቨስትመንት አማራጮችን ለማስፋትና በኢንዱስትሪው ይበልጥ ውጤታማ ለማድረግ እየሰራ መሆኑን የአዲስ አበባ ከተማ ንግድና ኢንዱስትሪ ቢሮ ገለፀ።የአዲስ አበባ ንግድና ኢንቨስትመንት ኃላፊ አቶ አብዱልረዛቅ ያሲን እንደገለፁት በከተማው የኢንቨስትመንት አማራጮችን ለማስፋትና በኢንዱስትሪው ይበልጥ ውጤታማ ለመሆን ከሌሎች ባለድርሻ አካላት ጋር ተባብሮ እየሰራ መሆኑን ገልጿል።እንዲሁም ኢንዱስትሪው እንዲያድግ ጉልህ ሚና የሚጫወቱትን በኢንቨስትመንት የተሰማሩ ባለሃብቶችን ለመደገፍና ለማበረታታት አስፈላጊ ነው ብለዋል፡፡ከዚህ ቀደም የመስሪያ ቦታ ድጋፍ ሲደረግ መቆየቱን ጠቅሰው የመሬት ሀብት ውስን ከመሆኑ የተነሳ የኢንዱስትሪ ፓርኮችን የመገንባት ስራ ለመስራት ቦታ ተረክበን እንቅስቃሴ ላይ ነን ብለዋል።ባለሃብቱ አቅሙን አሟጦ እንዲሰራና በተለይ የሀገር ውስጥ ባለሀብቶች በሀገራቸው ሀብት አፍርተው ለሌሎች የስራ እድል እንዲፈጥሩ ለማድረግ በሚሰራው ስራ ላይ የሀይል አቅርቦት ችግሩ ዋነኛ ማነቆም እንደሆነባቸው አክለዉ አብራርተዋል።ይሁን እንጂ የመስሪያ ቦታ እጥረት፣ የመሰረተ ልማት አለመመሟላት ችግር ሀብት አፍርተው ወደ መካከለኛ ኢንዲስትሪ የተሸጋገሩ አንቀሳቃሾችና ባለሃብቶችን ይበልጥ ተጠቃሚ እንዳይሆኑ እያደረጋቸው መሆኑ ተገልጿል።በተጨማሪም የተዘረዘሩትን ችግሮች ጨምሮ ሌሎች ጉድለቶችን ለመቅፍ መሰራት እንዳለበት ኃላፊው ተናግረዋል። 